**ΣΙΒΙΤΑΝΙΔΕΙΟΣ ΔΗΜΟΣΙΑ ΣΧΟΛΗ ΤΕΧΝΩΝ & ΕΠΑΓΓΕΛΜΑΤΩΝ**

*Πρόγραμμα Σπουδών Β’ Λυκείου (Θρησκευτικά)*

*Καθηγήτρια: Αργυρώ Κανταρά ΠΕ01*

*Μαθησιακοί στόχοι (Γενικές Επάρκειες)*:

1. Αντίληψη της αναζήτησης του Θεού ως καθολική ανάγκη του ανθρώπου,
2. Αποτίμηση των απαντήσεων της εκκλησίας σε κρίσιμα ερωτήματα που αφορούν στη σχέση του ανθρώπου με τον Τριαδικό Θεό, τον κόσμο και τον συνάνθρωπο,
3. Εξέταση κοινωνικών και ηθικών ζητημάτων με θρησκευτικά κριτήρια,
4. Διαπίστωση της ανάγκης για συνύπαρξη, αλληλογνωριμία και συνεργασία μεταξύ ανθρώπων με διαφορετικές ή/και χωρίς θρησκευτικές πεποιθήσεις,
5. Γνωριμία με στοιχεία διαφορετικών θρησκευμάτων του κόσμου,
6. Ανάπτυξη επικοινωνιακών και κοινωνικών δεξιοτήτων στο πλαίσιο της μαθησιακής κοινότητας σε επίπεδο θρησκευτικό, υπαρξιακό, αξιακό και ηθικό.

*Αξιολόγηση*: Το μάθημα αξιολογείται με τρείς τρόπους. Η αναλογία των πόντων και λεπτομέρειες της αξιολόγησης δίνονται παρακάτω. **Το σύνολο των πόντων είναι 200 και θα μετατραπεί σε βαθμολογική κλίμακα 0-20 αφαιρώντας το τελευταίο μηδενικό**.

1. Συμμετοχή στη τάξη (10%): κλίμακα βαθμολογίας: 0-καμμία συμμετοχή, 10-ελάχιστη συμμετοχή, 20-πλήρης συμμετοχή
2. Εργασία (40%): κλίμακα βαθμολογίας: 0- μη παράδοση εργασίας, 40- γνώση του αντικειμένου και κάποια στοιχεία κριτικής σκέψης, 80- καλή γνώση του αντικειμένου και στοιχεία κριτικής σκέψης. **Στους σπουδαστές θα δοθούν θέματα κάθε τετράμηνο από τα οποία θα πρέπει να διαλέξουν το ένα (δείτε το εβδομαδιαίο πρόγραμμα στις επόμενες σελίδες, και τα Παραρτήματα 1, 2, 3 σσ. 9-11).** Για την εκπόνηση των εργασιών θα δοθούν συγκεκριμένες οδηγίες στην τάξη και θα δουλέψουμε και παραδείγματα. **Οι εργασίες θα πρέπει να παραδοθούν στην καθηγήτρια μέσα στην τάξη τουλάχιστον μία εβδομάδα πριν το τέλος των τετραμήνων (μέχρι τις 10/01/2025 για το πρώτο τετράμηνο και μέχρι τις 09/05/2025 για το δεύτερο τετράμηνο).**
3. Διαγώνισμα τετραμήνου (50%): κλίμακα βαθμολογίας (0-100). Το διαγώνισμα τετραμήνου θα περιέχει ερωτήσεις πολλαπλής επιλογής και ελεύθερης ανάπτυξης. Οι ημερομηνίες διεξαγωγής των διαγωνισμάτων θα ανακοινωθούν εν καιρώ.

*Οι θεματικές ενότητες που θα εξεταστούν στις εργασίες δε θα εξεταστούν στα διαγωνίσματα*.

Εβδομαδιαίο Πρόγραμμα[[1]](#footnote-1) και αποτύπωση του τρόπου αξιολόγησης.

**Πρώτο Τετράμηνο (09/24-01/25)**

|  |  |  |  |  |
| --- | --- | --- | --- | --- |
| Εβδομάδα | Θεματική Ενότητα | Μέθοδος Διδασκαλίας | Προσδοκώμενο Μαθησιακό αποτέλεσμα | Τρόπος Αξιολόγησης |
| 1 | 1.1 Η αναζήτηση του Θεού (σελ. 8&9) 1.3 Συνθέσεις και αντιθέσεις στο ζήτημα της δημιουργίας (σελ. 20&21) | **Βιώνοντας**: Έκφραση εμπειρίας των μαθητών για την αναζήτηση του Θεού**Νοηματοδοτώντας:**Διαπίστωση της καθολικότητας του θρησκευτικού φαινομένου**Αναλύοντας**:Συνθέσεις και αντιθέσεις στο ζήτημα της δημιουργίας**Εφαρμόζοντας**:Η ανάπτυξη της θρησκευτικότητας | Προσδιορισμός των κινήτρων της αναζήτησης του ΘεούΔιατύπωση συλλογισμών για την ανάπτυξη της θρησκευτικότητας, και τη σχέση θρησκείας-επιστήμης | Συμμετοχή στην τάξη & Διαγώνισμα (π/ε) |
| 2 | 2.3. Το χριστιανικό μήνυμα και οι πανανθρώπινες αξίες (σελ. 51-54) | **Βιώνοντας**:Οικουμενικότητα και παγκοσμιοποίηση στην καθημερινή ζωή**Νοηματοδοτώντας:**οι χριστιανικές αξίες στη σύγχρονη πραγματικότητα και η θέση τους στο οικουμενικό τοπίο. **Αναλύοντας**:Ο χριστιανός ως σύγχρονος πολίτης της οικουμένης**Αξιολογώντας**:Η οικουμενικότητα του χριστιανικού μηνύματος | Σύνδεση του χριστιανικού μηνύματος με τις πανανθρώπινες αξίες | Συμμετοχή στην τάξη & Διαγώνισμα (ελεύθερης ανάπτυξης)  |
| 3&4 | 2.4 Η υπεράσπιση των ανθρωπίνων δικαιωμάτων | **Βιώνοντας**:Ανθρώπινα δικαιώματα και καθημερινότητα**Νοηματοδοτώντας**:Η σχέση του Χριστιανισμού με τα ανθρώπινα δικαιώματα**Αναλύοντας**:Η συμβολή του χριστιανισμού στην ιδέα των δικαιωμάτων του ανθρώπου και οι υποχρεώσεις του χριστιανού**Εφαρμόζοντας**:Προσωπική τοποθέτηση έναντι της προάσπισης αλλά και της καταπάτησης των δικαιωμάτων (εργασία) | Αναγνώριση της σχέσης χριστιανισμού και ανθρωπίνων δικαιωμάτωνΑνάλυση της ευθύνης των Χριστιανών για την υπεράσπιση των ανθρωπίνων δικαιωμάτων.  | Συμμετοχή στην τάξη & Εργασία*Προτεινόμενο θέμα εργασίας*:Προσωπική τοποθέτηση στο θέμα της προάσπισης και καταπάτησης των ανθρωπίνων δικαιωμάτων(περισσότερες λεπτομέρειες στο Παράρτημα 1 σελίδα 10) |
| 5&6 | 2.6. Ο άλλος για τον χριστιανό | **Βιώνοντας**:Μορφές ετερότητας από τη σύγχρονη πραγματικότητα και στάσεις απέναντι σε αυτήν.**Νοηματοδοτώντας**: τα αίτια της περιθωριοποίησης λόγω θρησκευτικής ή άλλης ετερότητας. Στάσεις του χριστιανισμού απέναντι στην ετερότητα.**Αναλύοντας**:Προτάσεις με χριστιανικά κριτήρια τρόπων αποδοχής της ετερότητας | Αξιολόγηση των θέσεων και στάσεων του χριστιανισμού σε ζητήματα ετερότηταςΑναγνώριση της ευθύνης του χριστιανού απέναντι στην περιθωριοποίηση και απόρριψη του άλλου. | Συμμετοχή στην τάξη &Διαγώνισμα (ελεύθερης ανάπτυξης) |
| 7 | 3.2. η πρόταση της ορθόδοξης χριστιανικής παράδοσης για την υπέρβαση των στερεοτύπων | **Βιώνοντας**:Στερεότυπα και προκαταλήψεις στην καθημερινότητα των μαθητών**Νοηματοδοτώντας**:Η ύπαρξη στερεοτύπων και προκαταλήψεων στον χώρο της θρησκείας, τα αίτια και οι συνέπειες τους**Αναλύοντας**:Προτάσεις κριτικής στάσης από την παράδοση της εκκλησίας απέναντι στα στερεότυπα και τις προκαταλήψεις**Εφαρμόζοντας**:Απόψεις και στάσεις απέναντι σε θρησκευτικά στερεότυπα | Ανάλυση στερεοτύπων του θρησκευτικού χώρου και των αιτιών που τα προκαλούνΑναγνώριση τρόπων υπέρβασης των στερεοτύπων από την ορθόδοξη εκκλησία | Συμμετοχή στην τάξη & Διαγώνισμα (π/ε)  |
| 8 | 3.3. Η χριστιανική κοινότητα σε ένα πολυπολιτισμικό κόσμο | **Βιώνοντας**:Προκλήσεις και δυσκολίες σε θέματα συμβίωσης και αποδοχής ανάμεσα σε ανθρώπους με διαφορετικές θρησκευτικές και αξιακές αναφορές**Νοηματοδοτώντας**:η οικουμενική μαρτυρία της χριστιανικής διδασκαλίας με βάση της χριστιανικές αρχές της αποδοχής και του σεβασμού της προσωπικής ετερότητας, της ανοιχτότητας, της ελευθερίας, της αγάπης. Η διαλεκτική και κριτική στάση της χριστιανικής θεολογίας απέναντι στην πολιτιστική και θρησκευτική ποικιλομορφία του σύγχρονου κόσμου.**Αναλύοντας**:Η ειρηνική συνύπαρξη των ανθρώπων και η αποδοχή της θρησκευτικής διαφορετικότητας.**Εφαρμόζοντας**:Η διαπολιτισμικότητα ως πρόκληση | Θεώρηση της πολυπολιτισμικότητας με θρησκευτικά κριτήριαΕκτίμηση της χριστιανικής διδασκαλίας για τη θρησκευτική ετερότηταΑνάδειξη τρόπων ειρηνικής συνύπαρξης και αποδοχής της ετερότητας | Συμμετοχή στην τάξη & Διαγώνισμα (π/ε) |
| 9&10 | 3.6 Το φαινόμενο της αθεΐας | **Βιώνοντας**:Οι έννοιες της απιστίας και της δυσπιστίας. Οριοθέτηση της έννοιας της αθεΐας ως κοσμοθεωρίας και ως στάσης ζωής. **Νοηματοδοτώντας**:Συμπεριφορές και στάσεις ζωής που προσδιορίζονται από την επιλογή της αθεΐας**Αναλύοντας**:Θέσεις της εκκλησίας για τις αθεϊστικές τάσεις της σύγχρονης κοινωνίας**Εφαρμόζοντας**:Η αμφιβολία ως στοιχείο πίστης | Προσδιορισμός του φαινομένου της αθεΐαςΑνάλυση μορφών αθεΐας που εκδηλώνονται ως κοσμοθεωρία και ως στάση ζωήςΑνάλυση αθεϊστικών θέσεων με θρησκευτικούς όρους | Συμμετοχή στην τάξη& Διαγώνισμα (ελεύθερης ανάπτυξης) |
| 11&12 | 3.7 Το ασύμβατο του χριστιανικού ήθους με τον φανατισμό | **Βιώνοντας**:Φαινόμενα φανατισμού**Νοηματοδοτώντας**:Περιπτώσεις θρησκευτικού φανατισμού. Τα αίτια και η διαδικασία γέννησης του θρησκευτικού φανατισμού.**Αναλύοντας**:Διαφορά πίστης και φανατισμού. Η θέση του Χριστιανισμού.**Εφαρμόζοντας**:Επιχειρηματολογία για την αντιμετώπιση του φανατισμού.  | Αναγνώριση του θρησκευτικού φανατισμού ως πολυεπίπεδου φαινομένουΑξιολόγηση των αιτιών και των συνεπειών του θρησκευτικού φανατισμούΔιατύπωση τρόπων υπέρβασης του φανατισμού με βάση τη θέση του Χριστιανισμού για τον φανατισμό | Συμμετοχή στην τάξη &Εργασία*Προτεινόμενο θέμα εργασίας*:Ο (θρησκευτικός) φανατισμός ως φαινόμενο και τρόποι αντιμετώπισης του (περισσότερες λεπτομέρειες στο Παράρτημα 1 σελίδα 10) |
| 13&14 | Διαγώνισμα Τετραμήνου[[2]](#footnote-2)Παρουσίαση ατομικών εργασιών (προαιρετικά) και επανάληψη |  |  |  |

**Δεύτερο Τετράμηνο (01/25-05/25)**

|  |  |  |  |  |
| --- | --- | --- | --- | --- |
| Εβδομάδα | Θεματική Ενότητα | Μέθοδος Διδασκαλίας | Προσδοκώμενο Μαθησιακό αποτέλεσμα | Τρόπος Αξιολόγησης |
| 1&2 | 3.8 Ο ‘δούλος του θεού’ ελεύθερος από κάθε δουλεία |  **Βιώνοντας**:Σύγχρονες μορφές εξάρτησης και δουλείας**Νοηματοδοτώντας:**Σύγχρονες μορφές εξάρτησης με τη χρήση θρησκευτικών όρων**Αναλύοντας**:Σχέσεις εξάρτησης, σχέσεις ελευθερίας στο χριστιανισμό**Εφαρμόζοντα**ς:Θεολογικά επιχειρήματα για την αντιμετώπιση σύγχρονων φαινομένων δουλείας | Ερμηνεία των εννοιών ‘εξάρτηση’ και ‘υποδούλωση’ ως προς την ‘εν Χριστώ’ ελευθερίαΔιατύπωση προτάσεων με χριστιανικά κριτήρια για την αντιμετώπιση σύγχρονων φαινομένων δουλείας | Συμμετοχή στην τάξη & Εργασία*Προτεινόμενο θέμα εργασίας*:Συζητήστε το θέμα της εξάρτησης και προτείνετε τρόπους αντιμετώπισης του φαινομένου, κάνοντας τη σύνδεση με την θεολογική αντίληψη περί ελευθερίας(περισσότερες λεπτομέρειες στο Παράρτημα 2 σελίδα 11) |
| 3&4 | 4.1. Η Αρχαία ελληνική θρησκεία | **Βιώνοντας**:‘Ίχνη της θρησκείας των αρχαίων Ελλήνων στο σήμερα**Νοηματοδοτώντας:**Πτυχές της θρησκευτικότητας των αρχαίων Ελλήνων**Αναλύοντας**:Η μονοθεϊστική αντίληψη των μεγάλων φιλοσόφων**Εφαρμόζοντα**ς:Διατύπωση θέσεων επάνω σε σύγχρονες εκφάνσεις της αρχαίας ελληνικής θρησκείας | Αναφορά των χαρακτηριστικών της θρησκευτικότητας των αρχαίων ΕλλήνωνΔιάκριση της διαφοράς του προτύπου που πρότεινε η θρησκεία των αρχαίων Ελλήνων από αυτό του Χριστιανισμού  | Συμμετοχή στην τάξη & Διαγώνισμα (π/ε) |
| 5 | 4.3. Ο Ιουδαϊσμός | **Βιώνοντας**:Όψεις της καθημερινότητας με ιδιαίτερη θρησκευτική σημασία και προέλευση**Νοηματοδοτώντας:**Η ημέρα του Σαββάτου στον Ιουδαϊσμό**Αναλύοντας**:Προσέγγιση βασικών γνωρισμάτων του Ιουδαϊσμού**Εφαρμόζοντας**:Διάκριση διαφοροποίησης Ιουδαϊσμού και Χριστιανισμού |  Διατύπωση των βασικών γνωρισμάτων του Ιουδαϊσμού και της ιστορικής πορείας τουΑποτύπωση της διαφοροποίησης του Ιουδαϊσμού από τον Χριστιανισμό | Συμμετοχή στην τάξη & Διαγώνισμα (π/ε) |
| 6&7 | 4.4. Το Ισλάμ | **Βιώνοντας**:Σύγχρονες όψεις ισλαμικής θρησκευτικότητας**Νοηματοδοτώντας**:Βασικές διδασκαλίες του Ισλάμ**Αναλύοντας**:Ιστορική εξέλιξη και τάσεις του Ισλάμ**Εφαρμόζοντας**:Σταχυολόγηση των σημαντικότερων στοιχείων του Ισλάμ και της σημασίας τους για έναν πιστό του Ισλάμ.  | Αναφορά των διδασκαλιών του Ισλάμ και των τάσεων τουΑξιολόγηση της σημασίας που έχει η λατρεία στη ζωή των πιστών στο Ισλάμ. | Συμμετοχή στην τάξη & Διαγώνισμα (π/ε) |
| 8&9 | 4.5. Ο Ινδουισμός | **Βιώνοντας**:Σύγχρονες εκφράσεις ινδουιστικής προέλευσης**Νοηματοδοτώντας**:Ο ινδουισμός ως σύνολο θρησκευτικών παραδόσεων**Αναλύοντας**:Βασικά στοιχεία της ινδουιστικής λατρείας**Εφαρμόζοντας:**Όψεις του σύγχρονου ινδουισμού | Περιγραφή των βασικών διδασκαλιών του ΙνδουισμούΕξήγηση του ρόλου της λατρείας στη ζωή των πιστών στον Ινδουισμό.  | Συμμετοχή στην τάξη & Εργασία*Προτεινόμενο θέμα εργασίας*:Συζητήστε το ρόλο του Μαχάτμα Γκάντι στην προσπάθεια κατάργησης των φυλετικών διακρίσεων και της βίας.(περισσότερες λεπτομέρειες στο Παράρτημα 2 σελίδα 11) |
| 10&11 | 4.6. Ο Βουδισμός | **Βιώνοντας**:Σύγχρονες εκφράσεις βουδιστικής αναφοράς**Νοηματοδοτώντας**:Βασικές πτυχές της διδασκαλίας του βουδισμού**Αναλύοντας**:Ιστορική εξέλιξη και διαφορετικές τάσεις του βουδισμού**Εφαρμόζοντας**:Διατύπωση συλλογισμών για τη φιλοσοφική και ψυχολογική διάσταση του βουδισμού |  Περιγραφή των διδασκαλιών και της ιστορικής εξέλιξης του ΒουδισμούΔιατύπωση συλλογισμών για τη φιλοσοφική και ψυχολογική διάσταση του βουδισμού | Συμμετοχή στην τάξη & Διαγώνισμα (ελεύθερης ανάπτυξης) |
| 11 | 4.7. Η Κινεζική θρησκεία | **Βιώνοντας**:Πραγματικότητες του κόσμου με αντιθετικό χαρακτήρα**Νοηματοδοτώντας**:Βασικές διδασκαλίες του ταοϊσμού**Αναλύοντας**:Χαρακτηριστικά γνωρίσματα του κομφουκιανισμού**Εφαρμόζοντας**:Έκφραση των βασικών διδασκαλιών της θρησκείας και φιλοσοφίας των κινέζων | Εξήγηση των βασικών διδασκαλιών των θρησκειών των κινέζωνΠεριγραφή των χαρακτηριστικών γνωρισμάτων του Κομφουκιανισμού | Συμμετοχή στην τάξη & Διαγώνισμα (ελεύθερης ανάπτυξης) |
| 12 | 4.8. Η Ιαπωνική θρησκεία | **Βιώνοντας**:Θρησκευτικές εκφάνσεις στη ζωή του έθνους**Νοηματοδοτώντας**:Το ‘αυτοκρατορικό Σιντο’ και η σημερινή ιαπωνική θρησκευτικότητα**Αναλύοντας**:Σύγχρονη ιαπωνική λατρεία και πολυθεϊστική θρησκευτικότητα**Εφαρμόζοντας**:Έκφραση των βασικών πιστεύω της ιαπωνικής θρησκείας και της σχέσης τους με τη θρησκευτική ζωή.  | Αναφορά στα χαρακτηριστικά της παραδοσιακής θρησκείας και λατρείας των ΙαπώνωνΑνάλυση της σχέσης της φιλοσοφίας τους με τη θρησκευτική ζωή | Συμμετοχή στην τάξη & Διαγώνισμα (π/ε) |
| 13&14 | Διαγώνισμα Τετραμήνου[[3]](#footnote-3) Παρουσίαση ατομικών εργασιών (προαιρετικά) και επανάληψη |  |  |  |

**Παράρτημα 1 (Προτεινόμενα Θέματα Εργασιών Α’ Τετραμήνου)**

Διαλέξτε **ένα** από τα παρακάτω θέματα και γράψτε μία εργασία (150-200) λέξεις. Αν είναι δυνατόν δώστε την εργασία εκτυπωμένη. Αν την δώσετε χειρόγραφη σας παρακαλώ να είναι ευανάγνωστη. Ο αριθμός των λέξεων πρέπει να αναγράφεται στο τέλος.

Η εργασία σας θα πρέπει να έχει τα παρακάτω στοιχεία και την εκφώνηση της εργασίας (δεν πιάνεται στον αριθμό των λέξεων). Τυχόν γραμματικά ή συντακτικά λάθη δεν θα μειώσουν το βαθμό σας.

**ΣΙΒΙΤΑΝΙΔΕΙΟΣ ΔΗΜΟΣΙΑ ΣΧΟΛΗ ΤΕΧΝΩΝ & ΕΠΑΓΓΕΛΜΑΤΩΝ**

Μαθήματα Γενικής Παιδείας Β’ Λυκείου

Θρησκευτικά (υπεύθυνη καθηγήτρια Αργυρώ Κανταρά)

Σχολικό Έτος: 2024-2025

Πρώτο Τετράμηνο

Όνομα Σπουδαστή:

Τμήμα:

ΕΠΑΛ:

*Θέμα εργασίας 1*: *Προσωπική τοποθέτηση στο θέμα της προάσπισης και καταπάτησης των ανθρωπίνων δικαιωμάτων*

Αν διαλέξετε αυτό το θέμα, θα πρέπει να χρησιμοποιήσετε ιδέες από τα κείμενα που αναλύσαμε στην τάξη (σσ. 60-64) και τις συζητήσεις μας και να τοποθετηθείτε για το θέμα των ανθρωπίνων δικαιωμάτων. Φυσικά μπορείτε να χρησιμοποιήσετε και άλλες πηγές. Στην εργασία σας θα πρέπει να χρησιμοποιήσετε συγκεκριμένα παραδείγματα και να εξηγήσετε πως μέσω αυτών των παραδειγμάτων, ανθρώπινα δικαιώματα προασπίζονται ή καταπατώνται.

*Θέμα εργασίας 2*: *Ο (θρησκευτικός) φανατισμός ως φαινόμενο και τρόποι αντιμετώπισης του*.

Αν διαλέξετε αυτό το θέμα, θα πρέπει να ορίσετε τον (θρησκευτικό) φανατισμό χρησιμοποιώντας μια έγκυρη πηγή (λεξικό ή βιβλίο). Στην εργασία σας θα πρέπει να δώσετε συγκεκριμένα παραδείγματα του φαινομένου και να παραθέσετε τρόπους αντιμετώπισης του.

**Παράρτημα 2 (Προτεινόμενα Θέματα Εργασιών Β’ Τετραμήνου)**

Διαλέξτε **ένα** από τα παρακάτω θέματα και γράψτε μία εργασία (150-200) λέξεις. Αν είναι δυνατόν δώστε την εργασία εκτυπωμένη. Αν την δώσετε χειρόγραφη σας παρακαλώ να είναι ευανάγνωστη. Ο αριθμός των λέξεων πρέπει να αναγράφεται στο τέλος.

Η εργασία σας θα πρέπει να έχει τα παρακάτω στοιχεία και την εκφώνηση της εργασίας (δεν πιάνεται στον αριθμό των λέξεων). Τυχόν γραμματικά ή συντακτικά λάθη δεν θα μειώσουν το βαθμό σας.

**ΣΙΒΙΤΑΝΙΔΕΙΟΣ ΔΗΜΟΣΙΑ ΣΧΟΛΗ ΤΕΧΝΩΝ & ΕΠΑΓΓΕΛΜΑΤΩΝ**

Μαθήματα Γενικής Παιδείας Β’ Λυκείου

Θρησκευτικά (υπεύθυνη καθηγήτρια Αργυρώ Κανταρά)

Σχολικό Έτος: 2024-2025

Δεύτερο Τετράμηνο

Όνομα Σπουδαστή:

Τμήμα:

ΕΠΑΛ:

*Θέμα εργασίας 1*: *Συζητήστε το θέμα της εξάρτησης και προτείνετε τρόπους αντιμετώπισης του φαινομένου, κάνοντας τη σύνδεση με την θεολογική αντίληψη περί ελευθερίας.*

Αν διαλέξετε αυτό το θέμα, θα πρέπει να ορίσετε τον όρο ‘εξάρτηση’ χρησιμοποιώντας μία έγκυρη πηγή (λεξικό ή βιβλίο), να δώσετε συγκεκριμένα παραδείγματα εξαρτήσεων και να προτείνετε τρόπους αντιμετώπισης τους. Στη συζήτηση σας προσπαθήστε να συνδέσετε τα επιχειρήματα σας με τη θεολογική αντίληψη περί ελευθερίας.

*Θέμα εργασίας 2*: *Συζητήστε το ρόλο του Μαχάτμα Γκάντι στην προσπάθεια κατάργησης των φυλετικών διακρίσεων και της βίας.*

Αν διαλέξετε αυτό το θέμα, θα πρέπει να παραθέσετε τις βασικές αρχές του Μαχάτμα Γκάντι κατά των φυλετικών διακρίσεων και της βίας. Θα πάρετε έξτρα πόντους αν συνδέσετε τις αρχές του με τις βασικές αρχές της χριστιανικής θεολογίας.

1. Το πρόγραμμα είναι ενδεικτικό μια που μπορεί να χαθούν ώρες λόγω προγραμματισμένων εκδηλώσεων/δράσεων ή/και αργιών. [↑](#footnote-ref-1)
2. Η εβδομάδα είναι ενδεικτική. Η ημερομηνία διεξαγωγής του διαγωνίσματος τετραμήνου θα οριστικοποιηθεί μετά από συνεννόηση με τους άλλους συναδέλφους. [↑](#footnote-ref-2)
3. Η εβδομάδα είναι ενδεικτική. Η ημερομηνία διεξαγωγής του διαγωνίσματος τετραμήνου θα οριστικοποιηθεί μετά από συνεννόηση με τους άλλους συναδέλφους [↑](#footnote-ref-3)